open-index/open-wikipedia-markdown huggingface dataset:
Vakavaraisuus

**Vakavaraisuus** (*soliditeetti*) tarkoittaa yrityksen rahoitusrakenteen terveyttä siten, ettei vieraan pääoman osuus ole hallitseva. Vakavaraisuudessa on kyse yrityksen mahdollisuuksista selviytyä taloudellisista velvoitteistaan pitkällä aikavälillä. Vakavaraisuuteen kuuluu yrityksen tappiosietokyky ja mahdollisuus lisävelanottoon.

Vakavaraisuutta voidaan mitata alla esitetyillä tavoilla.

## Staattinen vakavaraisuus
*Staattisia* vakavaraisuuden mittareita ovat omavaraisuusaste ja nettovelkaantumisaste. Kumpikin mittaa yrityksen pääomarakennetta eli velan määrää suhteessa muuhun pääomaan. Staattiset mittarit lasketaan tietyn hetken taseesta.

Omavaraisuusaste tarkoittaa oman pääoman osuutta koko pääomasta. Se mittaa sitä, mikä osa yrityksen omaisuudesta on rahoitettu omalla pääomalla. Omavaraisuusaste on Suomessa tavallisimmin käytetty vakavaraisuuden tunnusluku.

Nettovelkaantumisaste (*gearing*) tarkoittaa *korollisen nettovelan* suhdetta omaan pääomaan. Nettovelkaantumisaste mittaa velkaisuutta.

## Dynaaminen vakavaraisuus
Suhteellinen velkaantuneisuus on *dynaaminen* vakavaraisuuden mittari. Se tarkoittaa velan määrää suhteessa liikevaihtoon. Arvioinnin kohteena on yrityksen tuottojen riittävyys luottojen hoitoon.

Suhteellinen velkaantuneisuus sopii mittariksi myös yrityksille, joilla omaa pääomaa ei ole tai sitä on hyvin vähän. Tälloin staattiset mittarit eivät anna järkeviä arvoja.

## Takaisinmaksukyky
Takaisinmaksukyky tarkoittaa yrityksen kykyä selviytyä vieraan pääoman maksuvelvoitteista tulorahoituksen avulla. Jos yritys selviytyy helposti vieraan pääoman maksuvelvoitteista, sen maksukyvyttömyysriski ja konkurssiuhka ovat pieniä niin kauan kuin tulorahoitus pysyy hyvänä. Riski ja uhka kasvavat olennaisesti, jos tulorahoituksessa on paljon vaihtelua.

Tulorahoituksen riittävyyttä voi arvioida myös käyttämällä kassavirtaa. Positiivinen kassavirta ei kuitenkaan ole takuu siitä, ettei yritys olisi lähellä maksukyvyttömyyttä.

## Katso myös
* Maksukyky
* Pääomarakenne
* Tilinpäätösanalyysi
* Velkavipu

## Lähteet
* 
* 
### Viitteet
Elu Thingol

**Elu Thingol**, "Harmaatakki", ”Harmaaviitta” (quenyaksi Singollo) on J. R. R. Tolkienin *[[Taru sormusten herrasta]]* -kirjan maailmaan pohjautuvissa teoksissa haltiakuningas, joka Beleriandissa tunnettiin nimellä Elwë (sindariksi Elu), ja joka veljensä Olwën kanssa johti ''teleri''n joukot Cuiviéneniltä ja josta tuli myöhemmin Doriathin kuningas. Thingolin vaimo oli maia Melian, jonka kanssa hän sai tyttären, Lúthienin, jonka sanotaan olevan kaunein kaikista Keski-Maan olennoista.
Monomeeri

**Monomeeri** (kreik. *mono* "yksi" ja *meros* "osa") on pieni molekyyli, joka voi sitoutua kemiallisesti toisiin monomeereihin muodostaen polymeerin.

Polymeerit voidaan nimetä niiden monomeerien lukumäärän mukaan numeerisia etuliitteitä käyttäen. Mikä tahansa monomeeriyksiköiden lukumäärä voidaan osoittaa sopivalla etuliitteellä: esimerkiksi *dekameeri* on 10-yksikköinen monomeeriketju (oligomeeri tai polymeeri).

Tavallisia teollisesti käytettyjä monomeerejä ovat kaksoissidoksen sisältävät hiilivedyt, kuten eteeni ja styreeni, joista voidaan valmistaa polyeteeniä ja polystyreeniä. Hiilivetyjen lisäksi monomeereinä voidaan käyttää erilaisia muita yhdisteitä, kuten dioleja ja dikarboksyylihappoja, joita yhdistämällä voidaan valmistaa polyestereitä.

Aminohapot ovat luonnollisia monomeerejä ja polymerisoituvat muodostaen proteiineja. Glukoosimonomeerit voivat myös polymerisoitua, muodostaen tärkkelystä, amylopektiinejä ja glykogeenia. Tämä polymerisaatioreaktio tunnetaan dehydrauksena tai kondensaatioreaktiona, jossa vetyatomi ja hydroksyyliryhmä (-OH) muodostavat vettä ja happimolekyylisidoksia jokaisen monomeerin väliin.

## Katso myös
* Homopolymeeri
* Kopolymeeri
Magnetomotorinen voima

**Magnetomotorinen voima** (mmv) on suure, joka synnyttää sähköä johtavaan kelaan magneettivuon. Se määritellään kelan johdinkierrosten lukumäärän ja sähkövirran tulona.

Magnetomotorisesta voimasta käytetään tunnusta F tai M ja se voidaan merkitä

:F = N \cdot\ I,

missä *N* on käämin johdinkierrosluku ja *I* käämiin johdettu virta.

Magnetomotorisen voiman mittayksikkö on johdinkierros kertaa ampeeri, eli ampeerikierros:

:[F] = 1 A.

## Katso myös
* Sähkömotorinen voima

## Lähteet

## Kirjallisuutta
*
Peto

**Peto** tarkoittaa seuraavia asioita:

* petoeläin, petoeläimiin eli *Carnivora*-lahkoon kuuluva nisäkäs
* saalistaja, ekologiassa käytetty termi muita eliöitä ravinnokseen käyttävästä eliöstä
* ”Peto” eli Antikristus, Raamatun Ilmestyskirjassa esiintyvä Saatanan lähettämä Jeesuksen vastustaja
* Peto, Marvel-yhtiön sarjakuvahahmo
* *[[Peto (elokuva)|Peto]]* (*The Species*), yhdysvaltalainen tieteiselokuva vuodelta 1995
* *[[Pedon vallassa]]* eli *Peto* (*La Bête*), ranskalainen eroottinen kauhuelokuva vuodelta 1975
* *[[The Beast – Peto]]* (*The Beast*), yhdysvaltalainen televisioelokuva vuodelta 1996
* *[[Peto (romaani)|Peto]]* (*The Beast*), Peter Benchleyn romaani
* *Peto* (*Odjuret*), Anders Roslundin ja Börge Hellströmin romaani  
* Peto, palo- ja pelastustoimen vanha analoginen VHF-radioverkko
* PeTo, sanomalehti Kalevan viikkoliite
* Peräseinäjoen Toive (PeTo), seinäjokelainen urheiluseura
* Peto, sukunimenä:
** Kyle Peto (s. 1982), kanadalainen jääkiekkoilija
** Richard Peto (s. 1943), brittiläinen tilastotieteilijä, epidemologi, professori ja tieteen akateemikko
Albert Lortzing

**Albert Lortzing** (23. lokakuuta 1801 – 21. tammikuuta 1851) oli saksalainen säveltäjä. Hän syntyi Berliinissä ja hänen molemmat vanhempansa olivat näyttelijöitä.

Lortzing sävelsi ensimmäisen oopperansa jo vuonna 1824. Nykyään hänet muistetaan parhaiten oopperoidensa *[[Tsaari ja kirvesmies|Tsaarin ja kirvesmiehen]]* (1837) ja *[[Der Wildschütz]]in* (1842) ansiosta.

## Lähteet
Rajiv Gandhi

**Rajiv Ratna Gandhi** ( , 20. elokuuta 1944 Bombay, Bombayn presidenttikunta, Britannian Intia – 21. toukokuuta 1991 Sriperumbudur, Tamil Nadu, Intia) oli Indira ja Feroze Gandhin ensimmäinen poika, josta tuli Intian pääministeri äitinsä kuoleman jälkeen 31. lokakuuta 1984. Gandhi toimi virassa 2. joulukuuta 1989 asti.

Gandhi opiskeli Imperial Collegessa ja Cambridgen yliopistossa tekniikkaa. Hän suoritti lentolupakirjan Intiassa, tarkoituksenaan luoda työuransa lentäjänä, mutta hän lähti politiikkaan pikkuveljensä Sanjay Gandhin kuoltua lento-onnettomuudessa vuonna 1980. Hänet valittiin parlamentin alahuoneeseen eli Lok Sabhaan vuonna 1981. Rajiv Gandhi oli naimisissa Englannissa tapaamansa italialaisen Sonia Mainon kanssa.

Gandhia pidettiin yleisesti äitinsä seuraajana. Kun sikhiturvamiehet murhasivat Indira Gandhin, Kongressipuolueen johto valitsi nopeasti Rajiv Gandhin hänen seuraajakseen. Murhan jälkeen sikhien vastaisessa vainossa surmattiin 5&nbsp;000 ihmistä, jonka hiljaisesta hyväksymisestä monia Kongressipuolueen poliitikkoja syytettiin. Rajiv Gandhi kommentoi väkivaltaa: ”Kun suuri puu kaatuu, maa tärisee.” Seuranneissa uusissa vaaleissa Kongressipuolue sai historian suurimman voiton sympatiasyistä.

Gandhin politiikka oli huomattavasti äitiään vähemmän sosialistista. Hän avasi kahdenväliset välit Yhdysvaltoihin, joka oli suhtautunut Intiaan ja sen läheiseen suhteeseen Neuvostoliiton kanssa epäilevästi. Valtion tukea etenkin tieteeseen, teknologiaan ja niihin liittyviin teollisuudenhaaroihin lisättiin. Vastaavasti laskettiin tietokoneiden, ilmailun ja viestinnän tuontitulleja. Vuonna 1986 hallitus ilmoitti suuresta koulutuspolitiikan uudistuksesta.

Punjabin alueella aloitettiin laaja militanttien vastainen operaatio ja alue asetettiin sotatilaan. Hänen hallituksensa yritti neuvotella Sri Lankan hallituksen ja Tamilitiikerien (LTTE) välejä ja vuoden 1987 rauhansopimuksen jälkeen alueella saapui intialaisia rauhanturvaajia. Epäluottamus johti kuitenkin taisteluihin, jossa kuoli yli 1&nbsp;000 intialaista sotilasta ja Gandhi joutui vetämään loput pois.

Ennen vuoden 1989 vaaleja Rajiv Gandhia ja hänen lähipiiriään syytettiin sekaantumisesta Bofors-skandaaliin ja korruptioon ja puolue hävisi vaalit marraskuussa 1989. 

Itsemurhapommittaja Thenmuli Rajaratnam (alias Dhanu) tappoi Gandhin tämän vaalikampanjamatkalla Sriperumbudurissa, Tamil Nadussa. Iskusta syytetään tamilien LTTE-järjestöä. Gandhin turvamiehiä oli merkittävästi vähennetty pääministerikauden jälkeen.

Rajiv Gandhin kuoleman jälkeen Kongressipuolue palasi valtaan vuoden 1991 vaaleissa. Vuonna 1998 Intian oikeuslaitos tuomitsi 26 tamilisissiä salaliitosta Gandhin murhassa. Syytteet Gandhia vastaan Bofors-jutussa hylättiin 2004.

Vuonna 1998 Rajiv Gandhin leskestä Sonia Gandhista tuli Kongressipuolueen puheenjohtaja.

## Lähteet

## Aiheesta muualla
Alfred Molina

**Alfred Molina** (s. 24. toukokuuta 1953 Lontoo) on brittiläinen näyttelijä, joka on esiintynyt niin elokuvissa, televisiosarjoissa kuin näytelmissäkin. 

Molina syntyi Lontoossa espanjalaiselle isälle ja italialaiselle äidille. Hän opiskeli näyttelijäksi Guildhall School of Music and Dramassa.

Molinan ensimmäinen elokuvarooli oli seikkailuelokuvassa *[[Kadonneen aarteen metsästäjät]]* (1981), jonka avauskohtauksessa hänen roolihahmonsa Satipo varastaa Indiana Jonesilta kultaisen patsaan. Alfred Molinan tunnetuin roolihahmo on paha tohtori Mustekala elokuvissa *[[Spider-Man 2 – Hämähäkkimies 2]] ja [[Spider-Man: No Way Home]]*. Hän näytteli vuonna 2006 elokuvassa *[[Da Vinci -koodi (elokuva)|Da Vinci -koodi]]* piispa Aringarosaa. Hän on myös näytellyt Horvathia elokuvassa *[[Noidan oppipoika (elokuva)|Noidan oppipoika]]*. Vuonna 2014 Molina näytteli HBO:n televisioelokuvassa *[[The Normal Heart]]*, josta hän sai Emmy-ehdokkuuden parhaasta miessivuosasta minisarjassa tai televisioelokuvassa. Yhdysvaltalaisessa sairaaladraamassa *[[Monday Mornings]]* hän näytteli ylilääkäri Harding Hootenia.

Molina oli naimisissa näyttelijä Jill Gascoinen kanssa vuosina 1986–2020 Gascoinen kuolemaan saakka. Gascoine sairasti alzheimeria ja asui vuodesta 2014 hoitokodissa. Molina on ollut naimisissa Jennifer Leen kanssa vuodesta 2021.

## Filmografia
### Elokuvat

### Televisiosarjat

### Ääninäyttely videopeleissä

## Lähteet

## Aiheesta muualla

*
AltaVista

**AltaVista** oli hakukonepalvelu, jonka Digital Equipment Corporation (Digital) perusti vuonna 1995 esittelemään tietokonetekniikkaansa ja niiden kykyä hakea suurista tietokannoista. Myöhemmin AltaVista irrotettiin emoyhtiöstään. Digitalin jälkeen AltaVista kuului Compaqille, CMGI:lle ja Overturelle, jonka kautta se päätyi Yahoolle.

AltaVistan hakukone julkistettiin vuonna 1995 ja siitä tuli nopeasti internetin suosituin. AltaVista indeksoi kymmenen kertaa enemmän verkkosivuja kuin kilpailijat ja se tarjosi enemmän mahdollisuuksia hallita hakutuloksia. Aluksi Digital näki palvelun vain tekniikkademona, mutta se kasvoi nopeasti ja vuoden aikana se kasvoi  19 miljoonaan kävijään päivässä ja edelleen 80 miljoonaan kävijään. 

AltaVista oli ensimmäinen monikielinen hakukone. 1990-luvun loppua kohti tultaessa yhdeksi ongelmaksi nousi osumien tarkkuus. Usein kävi niin, että yleistä hakusanaa käytettäessä ensimmäiset osumat olivat aikuisviihdesivuilla, joiden ylläpitäjät olivat keksineet, että lisäämällä suuren määrän erilaisia yleisiä sanoja sivujen loppuun oli mahdollista vaikuttaa helposti sivuston sijoitukseen ja näkyvyyteen AltaVistan haussa. Vuosituhannen vaihteessa AltaVista menetti asemansa Googlelle, jonka käyttöliittymä oli kevyempi ja hakualgoritmi tehokkaampi. Vuonna 2004 AltaVista myytiin Yahoolle.

Compaqin aikana AltaVistasta muokattiin kilpailevan Yahoon kaltainen web-portaali, jolloin yksinkertainen lomake korvattiin sekavammalla sivulla. Samoihin aikoihin Google aloitti kilpailevan palvelun.

AltaVistalla oli hakurobotti nimeltä Scooter, jonka kehitti Louis Monier. Scooter keräsi noin 10 miljoonaa sivua vuonna 1995 AltaVistan indeksiin. Paul Flahertyn sanotaan keksineen idean AltaVistalle ja Michael Burrows kirjoitti indeksointitoiminnon.

Altavistalla oli myös Babel Fish -konekäännöspalvelu, joka käänsi tekstejä tai verkkosivustoja useille kielille.

AltaVista määriteltiin yhdeksi Yahoon kahdesta lakkautettavasta palvelusta. Se suljettiin 8. heinäkuuta 2013.

## Lähteet
Devin Townsend

**Devin Garrett Townsend** (s. 5. toukokuuta 1972 Vancouver, Brittiläinen Kolumbia, Kanada) on kanadalainen laulaja, kitaristi, tuottaja, säveltäjä ja sanoittaja. Hänet tunnetaan muun muassa perustamastaan metalliyhtyeestä Strapping Young Ladista, minkä lisäksi hän on julkaissut useita sooloalbumeja.

## Ura

Steve Vai pestasi 19-vuotiaan Townsendin laulajaksi *[[Sex & Religion]]* -levylleen, mikä oli Townsendin ensikosketus musiikkibisnekseen. Vuonna 1995 hän julkaisi projektinimellä Strapping Young Lad ensimmäisen albuminsa, *[[Heavy as a Really Heavy Thing]]*. Albumi, jonka Townsend teki lähes kokonaan itse, herätti huomiota raskaudellaan ja Townsendin monipuolisilla vokalisoinneilla. Strapping Young Ladin debyyttialbumin julkaisun jälkeen Townsend kokosi yhtyeelle sen lopettamiseen saakka samana pysyneen peruskokoonpanon: Gene Hoglan (rummut), Jed Simon (kitara) ja Byron Stroud (basso). Vuonna 1997 julkaistiin yhtyeen toinen studioalbumi *[[City (albumi)|City]]* sekä live-albumi *[[No Sleep 'till Bedtime]]*. Kolmas SYL-albumi Strapping Young Lad ilmestyi vuonna 2003 ja *[[Alien (Strapping Young Ladin albumi)|Alien]]* vuonna 2005. Samana vuonna Devin perusti oman levymerkkinsä, HevyDevy Recordsin. *Biomech* (1997, projektinimellä Ocean Machine, jolla albumia yleensä kutsutaan), *[[Infinity]]* (1998), *[[Physicist]]* (2000), *[[Terria]]* (2001) ja The Devin Townsend Band -nimikkeellä tehdyt *[[Accelerated Evolution]]* (2003) ja *[[Synchestra]]* (2006) ovat kaikki olleet tyyliltään erilaisia, mutta käsitelleet kaikki teemoissaan kaksisuuntaisesta mielialahäiriöstä kärsivän Devinin elämää kuin musiikillinen päiväkirja.

Townsendin sooloalbumien musiikki on useimmiten kokeilevaa, progressiivista, tahdiltaan rauhallista metallimusiikkia. Kappaleet on äänitetty lukuisilla raidoilla, joka tuottaa taustalle ainutlaatuisen "äänivallin"; sama kitaramelodia voi esiintyä monta kertaa päällekkäin, laulu moninkertaistetaan kuoroksi, ja sampleja, efektejä ja kosketinraitoja on useita. Sanoitukset ovat usein tajunnanvirtatyylisiä ja ironisia.

Laulajana Townsend on noussut metallipiireissä maailmanmaineeseen, ja on vieraillut useiden yhtyeiden ja artistien levyillä vokaaleissa. Hänen ääntänsä arvostetaan etenkin sen monipuolisuuden johdosta. Townsendin laulutyylit vaihtelevat death metal -murinasta puolipuhtaaseen melodiseen huutoon ja puhtaaseen lauluun.

Townsend on toiminut myös muun muassa Lamb of Godin ja Soilworkin albumien tuottajana.

## Yksityiselämä

Townsend asuu Pitt Meadowsissa, Kanadassa vaimonsa Tracyn ja poikansa Reynerin kanssa.

## Diskografia

### Soolotuotanto
* 
* 
* 
* 
* 
* 
* 
* 
* 
* 
* 
* 
* 

### The Devin Townsend Band
* 
* 

### Casualties of Cool
* 

### The Devin Townsend Project
* 
* 
* 
* 
* 
* 
* 

### Strapping Young Lad
* 
* 
* 
* 
* 

## Lähteet

## Aiheesta muualla

* Devin Townsendin ja HevyDevy Recordsin sivusto
Pe

**Pe** tarkoittaa seuraavia:

* 
* Prinssi Edwardin saari, postilyhenne PE, Kanadan provinssi
* 
* Puolustusvoimain pääesikunta, PE, Suomen puolustusvoimien johtava elin
* Pohjoismaiden ennätys, PE, pohjoismaisen henkilön saavuttama kautta aikain paras tulos jossakin lajissa
* P/E-luku, osakkeen hinnan ja osakekohtaisen tuloksen suhde
* polyeteeni, PE, muovilaji
* suojajohdin, PE, sähkötekninen komponentti
* perjantai, pe, viikonpäivä
* pe, seemiläisten aakkosten kirjain
* pe (پ), arabialainen kirjain
* Péclet'n luku, Pe, dimensioton suure termohydrauliikassa.
* Portable Executable, tiedostoformaatti.

## Lähteet
Korjakian autonominen piirikunta

**Korjakian autonominen piirikunta** tai **Korjakia** (myös *Korjakkien autonominen piirikunta*, korjakiksi Чав’чываокруг, *Tšavtšõvaokrug*, ) on Venäjän entinen hallintoalue Venäjän kaukoidässä. Se käsitti Kamtšatkan niemimaan pohjoisosan ja siitä pohjoiseen olevan alueen. Korjakia rajoittui pohjoisessa Tšukotkaan, idässä Beringinmereen sekä lännessä Ohotanmereen ja Magadanin alueeseen. Korjakia oli Venäjän autonominen piirikunta ja yksi Venäjän federaation subjekteista, vaikka toisaalta kuului myös Kamtšatkan alueeseen. Heinäkuussa 2007 Korjakian autonominen alue ja Kamtšatkan alue yhdistettiin Kamtšatkan aluepiiriksi. Nykyään piirikunta on aluepiiriin kuuluva erityisaseman omaava hallintoalue.

## Historia
*Korjakkien kansallinen piirikunta* perustettiin Neuvostoliitossa 1930 ja sen nimi muutettiin autonomiseksi piirikunnaksi 1977. Se kuului osana Kamtšatkan alueeseen, mutta Neuvostoliiton hajoamisen jälkeen siitä tuli myös Venäjän federaation subjekti, jollainen myös Kamtšatkan alue oli. 

23. lokakuuta 2005 pidetyssä kansanäänestyksessä hyväksyttiin Kamtšatkan alueen ja Korjakian yhdistäminen Kamtšatkan aluepiiriksi. Yhdistyminen tapahtui 1. heinäkuuta 2007. 

Marraskuussa 2008 hyväksytyn Kamtšatkan aluepiirin peruskirjan mukaan Korjakian piirikunta on aluepiiriin kuuluva erityisaseman omaava hallintoalue. Sen rajat ja hallinnollinen keskus säilyvät entisinä. Piirikunnan sosioekonomista ja kansallista kulttuurikehitystä ohjaa Palanassa toimiva Kamtšatkan aluepiirin Korjakian piirikunnan asian ministeriö.

Kamtšatkan aluepiirin perustamisen jälkeen Palana on erotettu Tigilin piiristä erilliseksi kaupunkipiirikunnakseen.

## Väestö
Korjakian asukasluku vuonna 2003 oli 27 882. Vuonna 1989 väestöstä oli venäläisiä 62,0 %, pohjoisia alkuperäiskansoja 25,0 % (korjakkeja 16,4 %, tšuktšeja 3,6 %, itelmeenejä 3,0 %, evenejä 1,8 %), ukrainalaisia 7,2 %, tataareja 1,2 %, valkovenäläisiä 1,0 % ja muita 3,5 %. 

Vuonna 2002 väestöstä oli venäläisiä 50,5 %, korjakkeja 26,6 %, tšuktšeja 5,6 %, itelmeenejä 4,7 %, ukrainalaisia 4,08 %, evenejä 2,9 %, tataareja 0,86 %, valkovenäläisiä 0,56 % ja muita 4,2 %. Kuten suuressa osassa Siperiaa, on Korjakiankin slaaviväestö vähentynyt poismuuton ja heikon syntyvyyden seurauksena.

## Talous
Elintarviketeollisuutta ja ruskohiilen tuotantoa. Maataloudessa keskitytty kalastukseen, poronhoitoon sekä turkiseläinten tarhaukseen ja –metsästykseen.

## Hallinto
Korjakian hallinnollinen keskus oli Palanan kaupunkityyppinen taajama. Korjakia oli jaettu neljään piiriin, joissa on viisi taajamaa. 

### Piirit
* Karagan piiri (Карагинский) 
* Oljutorin piiri (Олюторский) 
* Penžinan piiri (Пенжинский) 
* Tigilin piiri (Тигильский) 

## Lähteet

## Aiheesta muualla

* Korjakian piirikunnan asian ministeriö
Albert II (Monaco)

**Albert II** (*Albert Alexandre Louis Pierre Grimaldi*; s. 14. maaliskuuta 1958 Monaco) on Monacon  ruhtinas (*Prince de Monaco*) 6. huhtikuuta 2005 alkaen. Hän on edellisen ruhtinaan Rainier III:n ja hänen vaimonsa Grace Kellyn toinen lapsi ja ainoa poika. Hänestä tuli ruhtinas isänsä kuoltua.  

Albert II on osallistunut rattikelkkailuun vuosien 1988, 1992, 1994, 1998 ja 2002 talviolympialaisissa ja on kansainvälisen olympiakomitean jäsen. Huhtikuussa 2006 hän vieraili retkikunnan kanssa pohjoisnavalla ja vuonna 2009 etelänavalla. Hän on ensimmäinen, ja tähän asti ainoa, istuva valtionpäämies, joka on käynyt sekä pohjois- että etelänavoilla.

## Avioliitto ja lapset
Albertilla on kaksi avioliiton ulkopuolista lasta: poika Alexandre (s. 2003) togolaisen lentoemännän Nicole Costen kanssa ja tytär Jazmin Grace (s. 1992) amerikkalaisen tarjoilija Tamara Rotolon kanssa. Kumpikaan lapsista ei ole oikeutettu kruununperimykseen.

Albert kihlautui eteläafrikkalaisen uimarin Charlene Wittstockin kanssa kesäkuussa 2010. Heidät vihittiin siviiliseremoniassa 1. heinäkuuta. Kirkollinen hääseremonia oli lauantaina 2. heinäkuuta 2011. Elokuun 2023 lopussa monet uutissivustot alkoivat uutisoida, että pari on todennäköisesti eronnut.

Ruhtinasparille syntyi 10. joulukuuta 2014 kaksoset, tyttö ja poika. Ensin syntynyt tyttövauva sai nimekseen Gabriella Thérèse Marie ja hänen arvonimekseen tulee Carladèsin herttuatar. Pari minuuttia myöhemmin syntynyt poikavauva on nimeltään Jacques Honoré Rainier, hänen arvonimekseen tulee Baux'n markiisi ja hän on Monacon kruununperillinen.

## Kunnianosoitukset

### Monacolaiset

*  Pyhän Kaarlen ritarikunta (2005, suurmestari)
*  Kruunun ritarikunta (2005, suurmestari)
*  Grimaldin ritarikunta (2005, suurmestari)
*  Kulttuuriansioiden ritarikunta (2005, suurmestari)

Lähde:

### Ulkomaalaiset

*  Kansallislipun ritarikunta (Albania, 2018)
*  Stara planinan ritarikunta (Bulgaria, 2004)
*  Kunnialegioona (Ranska, 2005)
*  Ordre National du Mérite (Ranska)
*  Ordre des Palmes académiques (Ranska)
*  Pyhän Haudan ritarikunta (Vatikaani)
*  Perun auringon ritarikunta (Peru, 2003)
*  Italian tasavallan ansioritarikunta (Italia, 2005)
*  Renessanssin ylin ritarikunta (Jordania)
*  Vasco Núñez de Balboan ritarikunta (Panama)
*  Leijonan kansallinen ritarikunta (Senegal)
*  San Marinon ritarikunta (San Marino, 2015)
*  Pyhän Agathan ritarikunta (San Marino)
*  Pyhien Mauritiuksen ja Lasaruksen ritarikunta (Italia)
*  Henrik Purjehtijan ritarikunta (Portugali, 2022)
*  Pro Merito Melitensi -ritarikunta (Maltan ritarikunta)
*  José Simeón Cañasin ritarikunta (El Salvador)
*  Kansallinen tasavallan ritarikunta (Niger)
*  Kansallinen ansioritarikunta (Lebanon)
*  Juan Mora Fernándezin ritarikunta (Costa Rica)
*  Romanian tähden ritarikunta (Romania, 2009)
*  Malin kansallinen ritarikunta (Mali, 2012)
*  Burkina Fason kansallinen ritarikunta (Burkina Faso, 2012)

Lähde:

## Lähteet
Db

**Db** , **db**, **dB** tai **DB** voivat tarkoittaa seuraavia:

* 
* DB, ranskalainen automerkki
* defensive back, DB, amerikkalaisen jalkapallon pelipaikka
* 
* desibeli, tunnus dB, suureiden suhteita logaritmisella asteikolla ilmaiseva yksikkö
* Deutsche Bahn, DB, saksalainen rautatieliikenteen liikennöitsijä
* Deutsche Bank, DB, saksalainen pankki
* dobra, db, rahayksikkö
* 
* kaksoispohja, DB, englannin sanoista *double bottom*, säiliöaluksen pohjarakenteen tyyppi
* tietokanta, DB, englannin sanoista *data base*, elektroninen kokoelma tietoa jostakin aihepiiristä.
Kurttila

**Kurttila** () on Espoon kaupunginosa. Se sijaitsee läntisessä Espoossa Kauklahden ja Saunalahden välissä ja luetaan kuuluvaksi Suur-Kauklahden suuralueeseen. Kurttilan läpi kulkee Kurttilantie, joka alkaa ja päättyy Kauklahdenväylälle. Kurttilaa lähinnä Espoon keskuksista on Espoonlahti.

Kurttila on haja-asutusaluetta. Siellä on muun muassa autokorjaamo ja ruotsinkielinen koulu Kungsgårdsskolan. Noin kilometrin päässä Saunalahdessa on Kallvikin uimaranta. Åminnen kartano sijaitsee Kurttilassa.

Kurttilaan kuuluu osa-alue Lasilaakso, jossa on yleisurheilukenttä ja haja-asutusalue Mankki, jossa on ainakin toistaiseksi käytöstä poistettu Mankin rautatieasema. Siellä on kahden kilometrin pituinen metsäpolku, lintutorni ja joki.

## Nimi
Kurttilan nimen taustalla on vanha kylännimi, jonka vanhoja kirjoitusasuja ovat *Kurtthebacka* (1540), *Kurittbacka* (1544) ja *Kurtby* (1592). Kylä on saanut nimensä Kurittu-talon mukaan, joka on ollut talon isännän lisänimi. Suomenkielinen vastine Kurttila on mukailtu ruotsinkielisestä vuonna 1965. Kaupunginosan nimeksi Kurttila tuli vuonna 1976.

## Historia
Espoossa käynnistettiin aluerakentaminen 1960-luvulla ja kunta teki useita aluerakentamissopimuksia. Sopimuksissa aluerakentajat vastasivat maa-alueiden hankinnasta, rahoituksesta ja kunnallistekniikan rakentamisesta. Vuonna 1966 Espoon valtuustossa hyväksyttiin suuri aluerakentamispaketti, jonka myötä Kurttilan alueen *Lounaisrannikko* tuli Asuntosäätiön, Saton ja Polarin muodostamalle yhtymälle.

Kurttilan pohjoispuolella kulkeva Kehä III rakentui vaiheittain vuosina 1963–1968. Väylä linjattiin kulkemaan Jorvaksesta Pitkäjärven pohjoispuolen kautta Vantaalle.

## Väestö
### Väkiluvun kehitys

## Virkistys
Kurttilan alueella sijaitseva luonnonmuistomerkki on Kurttilantien katajat, jotka sijaitsevat Kurttilantien ja Saunaniementien risteyksen läheisyydessä. Kurttilantien katajat on nimetty luonnonmuistomerkiksi vuonna 1968.

## Lähteet
Äänekkyystaso

**Äänekkyystaso** eli kuuluvuustaso (; tunnus ***L<sub>N</sub>***) on psykoakustiikan suure, joka kuvaa subjektiivista äänenvoimakkuutta. Äänekkyystason yksikkö on foni eli fooni, joka on määritelmän mukaan 1&nbsp;000 hertsin taajuiselle äänekselle yhtä suuri kuin ääneksen äänenpainetaso desibeleinä. Foniasteikko on tasavälinen mitta-asteikko. Muilla taajuuksilla äänekkyystason ja äänenpainetason vastaavuus voidaan lukea vakioäänekkyyskäyrästöstä, joka on määritetty kokeellisesti.
__NOTOC__
## Vakioäänekkyyskäyrästö

Vakioäänekkyyskäyrästö (Munsonin–Fletcherin kuulokäyrät) kertoo, miten voimakkaana minkäkin äänitaajuuden ja minkäkin fysikaalisen voimakkuuden ääni koetaan. Käyrästö kuvaa äänekkyystason äänen taajuuden ja äänenpainetason funktiona. Käyrästö on määritetty kuulokynnykseltä kuulon kipurajalle asti ja taajuuksilla noin 20–15&nbsp;000 hertsiä. Myös standardointijärjestö ISO on määritellyt äänekkyyskäyrästön standardissa ISO 226:2003.

## Lähteet

## Kirjallisuutta
* Pulkki, Ville: ''Kommunikaatioakustiikan perusteet''. Suomenkielinen opetusmoniste. Espoo: Aalto-yliopisto, Signaalinkäsittelyn ja Akustiikan laitos, 2016.
* Pulkki, Ville & Karjalainen, Matti: ''Lyhyt johdatus kommunikaatioakustiikkaan''. Suomenkielinen opetusmoniste. Espoo: TKK, Akustiikan ja äänenkäsittelytekniikan laboratorio, 2015.
* 
* Stanley Smith Stevens: *A scale for the measurement of the psychological magnitude: loudness.* In: APA Journals (Hrsg.): Psychological Review, Volume 43, Issue 5, pp. 405–416, 1936. http://psycnet.apa.org/doiLanding?doi=10.1037%2Fh0058773
* 
* 
* 

## Aiheesta muualla
* 
* 
* 
* 
*
Soni

**Soni** (myös **sooni** <  <  ’ääni’) on ihmisen subjektiivisen äänekkyyshavainnon (äänekkyyden, kuuluvuuden) mittayksikkö psykoakustiikassa. Yhdellä sonilla tarkoitetaan 1&nbsp;000 hertsin siniaallon äänekkyyttä, kun äänenpainetaso on 40 desibeliä (40&nbsp;fonia). Soniasteikko on tasavälinen äänekkyysmitta-asteikko. Sonimäärän kaksikertaistuminen tarkoittaa äänekkyyden kaksinkertaistumista. 10&nbsp;fonia kovempi siniaalto tarkoittaa kaksinkertaista sonimäärää. Soniasteikko ei ole aivan lineaarinen alle yhden sonin (alle 40&nbsp;fonin) voimakkuuksilla. Yksikön kehitti psykologi Stanley Smith Stevens.

__NOTOC__
## Oikeinkirjoitus
Tekniikan alan lähteissä käytetään yleensä kirjoitusasua *soni*. Kielenhuoltajat ovat suosittaneet muotoa *sooni* ja pitäneet muotoa *soni* hylättävänä tai vältettävänä.

## Katso myös
* Foni
* Vakioäänekkyyskäyrästö

## Lähteet
* 
* 
* 
* 
* Karjalainen, Matti: ''Hieman akustiikkaa''.  Suomenkielinen opetusmoniste. Espoo: TKK, Akustiikan ja äänenkäsittelytekniikan laboratorio, 2000.
* Pulkki, Ville & Karjalainen, Matti: ''Lyhyt johdatus kommunikaatioakustiikkaan''. Suomenkielinen opetusmoniste. Espoo: TKK, Akustiikan ja äänenkäsittelytekniikan laboratorio, 2015.
* 
* 
* 
* 

### Viitteet

## Kirjallisuutta
* 
* 
* 

## Aiheesta muualla
* 
*
Polypropeeni

**Polypropeeni** (lyhenne **PP**) on termoplastinen polymeeri, jota valmistetaan propeenista eli propyleenistä (C3H6). Polypropeenia käytetään useissa tarkoituksissa, kuten kalvoissa, kuiduissa, köysissä  ja levyissä. Polypropeeni on erittäin vastustuskykyinen liuottimille, emäksille ja hapoille. Se on kiteinen muovi ja sivutuote öljyn valmistuksessa. Polypropeenin kiteisyysaste on normaalisti 40−60&nbsp;%, lämpökäsittelyllä jopa 70&nbsp;%

Polypropeenin sulamispiste on 160&nbsp;°C. Tästä muovista tehdyt astiat eivät sula astianpesukoneessa, eivätkä teollisessa täytössä. 

Polypropeenin keksi Giulio Natta 1950-luvun alkupuolella. 

Polypropeeni on melko turvallinen polymeeri. Sitä käytetäänkin monissa elintarvikepakkauksissa. 

Polypropeeni voidaan sulattaa ja käyttää uudelleen tai polttaa energiajakeena. Valmistustapana on pääasiassa ruiskuvalu sekä ekstruusio eli suulakepuristus.

Polypropeenista valmistetaan muun muassa muovituoleja, kuten 1970-luvulla suosittuja putkijalkaisia ja pinottavia, Suomessa usein oranssinvärisiä tuoleja sekä 1980-luvulta alkaen ympäri maailmaa levinneitä halpoja ja säänkestäviä, yhtenä kappaleena valettavia *monoblock*-tuoleja.

## Lähteet
Silta (tietoliikenne)

**Silta** yhdistää tiedonsiirtoverkon osia OSI-mallin kerroksella kaksi (siirtoyhteys). Esimerkki siltoihin perustuvasta laitteesta on kytkin.

Sillan tehtävänä on puskuroida ja suodattaa kauttaan kulkevaa tietoliikennettä. Tätä tarkoitusta varten sillassa on kaksi porttia, ja sillan "yli" kulkevat vain ne paketit, joiden kohdeosoite on sillan osoitetaulun perusteella sen "toisella puolella", sekä *broadcast*- ja *multicast*-paketit. Silta toistaa "toiselle puolelle" myös ne paketit, joiden kohdeosoitetta ei ole sillan osoitetaulussa.

Toistin yhdistää tietoverkon osia OSI-mallin kerroksella yksi. Esimerkiksi *keskitin* perustuu toistimiin.

## Katso myös
* ARP
* Ethernet
* Keskitin
* Lähiverkko
* Medium access control (MAC)
Hub

**Hub** voi tarkoittaa:

* hub, keskitin, komponentti
* Hub, lentoasema, jota lentoyhtiö käyttää vaihdollisten lentojensa solmukohtana
* Hub-konsepti, yhteisöllinen työtila, jossa eri yrityksissä työskentelevät ihmiset jakavat toimiston
* HUB logistics, suomalainen logistiikka-alan yritys
* HUB, Helsinki University Bulletin
* The Hub, pilvenpiirtäjä New Yorkin Brooklynissa.
Käpyrauhanen

**Käpyrauhanen** eli **käpylisäke** tai **epifyysi** on noin 0,2 gramman painoinen rauhanen, joka sijaitsee väliaivojen kolmannen aivokammion katossa. Käpyrauhanen erittää melatoniinihormonia, joka edesauttaa nukahtamista. Käpyrauhasella ei ole suoraa hermostollista yhteyttä aivoihin, mutta siihen tulee sympaattisen hermoston viejähaarakkeita hypotalamuksen supraklasmaattisesta tumakkeesta, joka säätelee melatoniinin eritystä.

Psykiatri Rick Strassman on esittänyt käpyrauhasen erittävän jäänteitä dimetyylitryptamiinia eli DMT:tä, joka on vahva hallusinogeeni. Vuonna 2013 tutkimusryhmä, jonka jäsen Strassman on, ilmoitti löytäneensä DMT:tä mikrodialyysin avulla rotan käpyrauhasesta.

## Lähteet

## Aiheesta muualla

* 
*Solunetti: Käpylisäke
Man Ray

**Man Ray** (alun perin: **Emmanuel Radnitzky** t. **Rudnitzky**) (27. elokuuta 1890 Philadelphia, Yhdysvallat – 18. marraskuuta 1976 Pariisi, Ranska) oli monipuolinen yhdysvaltalainen dadaistinen ja surrealistinen taiteilija. Hän oli taidemaalari, valokuvaaja, kuvanveistäjä, kirjailija ja elokuvaohjaaja. Hänet tunnetaan erityisesti Pariisin surrealististen valokuvaajien ryhmän jäsenenä 1920- ja 1930-luvulla.

## Nuoruus
Man Ray syntyi alkuperältään venäjänjuutalaiseen perheeseen. Hän oli seitsenvuotias, kun perhe muutti Brooklyniin. Hän otti taiteilijanimensä käyttöön noin 15-vuotiaana ja virallisti sen 1914. Hän hylkäsi stipendin arkkitehtuuriopintoihin New Yorkin yliopistoon taidemaalarin uransa vuoksi, jota hän rahoitti sekalaisilla taiteeseen liittyneillä töillä.

## Taiteilijan ura

Ray järjesti ensimmäisen taidenäyttelynsä 1915 Daniel Galleryssa, ja seuraavana vuonna hän oli mukana perustamassa Society of Independent Artists -järjestöä yhdessä ystävänsä Marcel Duchampin ja Walter Arensbergin kanssa.

Ray muutti 30-vuotiaana Yhdysvalloista Pariisiin. Siellä hän teki kokeilevaa kuvataidetta, ja hänestä tuli kansainvälisesti tunnettu dadaistinen ja surrealistinen valokuvaaja. Yksi hänen käyttämänsä kokeellisen valokuvauksen tekniikka olivat fotogrammit, joista hän käytti nimitystä "Rayograph".  Valokuvauksen ohella hän kirjoitti myös kirjoja ja näytelmiä. Ray oli yhdysvaltalaisen valokuvaajan Lee Millerin opettaja, yhteistyökumppani ja rakastaja.

Ray muutti 1940 takaisin Yhdysvaltoihin pakoon sotaa, mutta palasi 11 vuotta myöhemmin Pariisiin loppuelämäkseen. Siellä hän jatkoi maalaamista ja kuvanveistoa, kirjoitti omaelämäkerran ja järjesti teoksilleen taidenäyttelyitä ympäri maailmaa. Hän kuoli vuonna 1976 Pariisissa 86-vuotiaana.

## Yksityiselämä
Man Ray meni naimisiin vuonna 1914 ranskalaisen runoilijan Donna Lecoeurin (Adon Lacroix) kanssa. Avioliitto päättyi 1919. Hän avioitui uudestaan 1946.

## Elokuvia
Lähde:
* *Retour a la raison* (1923)
* *Emak Bakia* (1927)
* *L’Etoile de Mer* (1927)
* *Les Mysteres du Chateau de De* (1929)

## Katso myös
*’Patafysiikka

## Lähteet
Death from Above 1979

**Death from Above 1979** on Torontosta kotoisin oleva vuosina 2002–2006 toiminut kanadalainen vaihtoehtorock-yhtye.

Yhtye koostui laulaja/rumpalista Sebastien Graingerista ja basistista Jesse F. Keelerista, joka myös soitti satunnaisesti koskettimia studiokappaleilla. Yhtyeen erikoisuutena pidettiin heidän haluttomuuttaan palkata kitaristia. He soittivat rajua ja punkahtavaa noise-rockia pelkällä rumpali-basisti-kokoonpanolla. 

Yhtye perustettiin 2002 alkuperäiseltä nimeltään pelkästään *Death from Above*, mutta kaksikko pakotettiin vaihtamaan nimensä, kun samanniminen newyorkilainen levy-yhtiö uhkasi yhtyettä oikeustoimilla. 2004 yhtye vaihtoi nimeksi *Death from Above 1979*. Yhtye oli kerennyt jo julkaista aikaisemmalla nimellään EP:t *Heads Up!* (2002) ja *Romantic Rights* (2004).

Yhtye julkaisi studioalbumin *You're a Woman, I'm a Machine* (2004). Albumilta julkaistiin singlet *Romantic Rights*, *Blood On Our Hands* ja *Black History Month*, jotka herättivät indie fanien mielenkiinnon. Albumista julkaistiin myöhemmin myös erikoisversio, joka sisältää perusalbumin lisäksi bonus-CD:n. Yhtye pääsi soittamaan mm. *Late Night with Conan O'Brien* talk show-ohjelmassa kappaleen "Romantic Rights", jossa Max Weinberg soitti kappaleen loppupuolella rumpuja. Yhtye päätti lopettaa 2006 sillä Jesse F. Keeler halusi työstää omaa MSTRKRFT yhtyettä, joka soittaa konemusiikkia. Myöhemmin myös Sebastien Grainger on tehnyt musiikkia omien yhtyeidensä kanssa.

Yhtye palasi taas yhteen vuonna 2011 1 . Yhtye ilmoitti keikka-aikataulunsa, joka käsittää hieman yli 20 live-esiintymistä, joista suurin osa on Yhdysvalloissa, Englannissa ja Kanadassa. Moni esiintymisistä on festivaaleilla.

## Jäsenet

* Jesse F. Keeler - bassokitara, koskettimet
* Sebastien Grainger - laulu, rummut

## Diskografia
### Studioalbumit
* 
* 

### Remix-albumit
* 

### EP:t
* 
* 
* 

### Singlet
#### ''Romantic Rights'' ([[2004]])
#"Romantic Rights"
#"Do It 93! (Live in Rio)"
#### ''Blood On Our Hands'' ([[2005]])
#Blood On Our Hands
#Blood On Our Hands (Justice Remix)
#### ''Black History Month'' ([[2005]])
#Black History Month
#Luno (Bloc Party cover)

### Musiikkivideot
* "Romantic Rights"
* "Blood on Our Hands"
* "Black History Month"
* "Pull Out"
* "Sexy Results" (MSTRKRFT Edition)

## Aiheesta muualla

* Viralliset kotisivut
Taikalyhty

**Taikalyhty** eli *laterna magica* oli nykyaikaisen diaprojektorin esiaste, joka kehitettiin camera obscurasta. 

Taikalyhtyyn kuului valonlähteenä toimiva öljylamppu, jonka valaisemia lasille maalattuja kuvia voitiin heijastaa tarkoitukseen sopivalle pinnalle linssin avulla. Kiertelevät projektionistit järjestivät 1800-luvulla Isossa-Britanniassa näytöksiä kaupungeissa. Varsinaisen "diakuvan" päälle saatettiin lisätä liikkuvia elementtejä erikoistehosteena.

Taikalyhtyä käytettiin myös opetusvälineenä. Esimerkiksi Marttaliittoon vuonna 1909 kanankasvatusta neuvomaan palkattu neuvoja Olga Autere sai avukseen taikalyhdyn, jonka avulla kanojen hoito, kanaloiden rakentaminen ja kananmunien tarkistaminen ja pakkaaminen myyntiä varten saatiin elävämmäksi.

## Katso myös
*Camera obscura
*Fantasmagoria

## Lähteet
 
## Aiheesta muualla
Mikkelin lentoasema

**Mikkelin lentoasema**  sijaitsee Mikkelissä noin kolme kilometriä kaupungin keskustasta länteen. Lentoasemaa ylläpitää Mikkelin kaupunki. Mikkeliin ei ole enää säännöllistä reittiliikennettä. Viimeksi European Executive Express lensi lokakuuhun 2005 asti arkipäivisin yhden edestakaisen lennon Helsingistä Mikkeliin. Aiemmin lentoja on operoinut muun muassa Finnair. Suomen Ilmavoimat käyttää Mikkelin lentoasemaa edelleen miehistönkuljetuksiin. Vähäisen ammattilentotoiminnan lisäksi lentokentällä on erityisesti kesäisin kuitenkin vilkasta purjelento-, harrastuslento- sekä laskuvarjohyppytoimintaa. 

Lentoaseman kiitotie (11/29) on pituudeltaan 1&nbsp;702 metriä. Kiitotie 11 on varustettu myös ILS-mittarilaskeutumisjärjestelmällä. Nykyinen kiitotie mahdollistaa vain noin 100-paikkaisen matkustajakoneen operoinnin, mikä rajoittaa lentoaseman kaupallista käyttöä. On kuitenkin arvioitu, että lentoasema voidaan avata tarvittaessa uudelleen reittiliikenteelle, vaikka lentokentälle onkin kertynyt korjausvelkaa. Mikkelin lentoasema rasittaa Mikkelin kaupungin taloutta, minkä takia asema on ollut pitkään lakkautusuhan alla. 

## Historia
Lentokentän suunnittelu aloitettiin vuonna 1932, ja lentokenttä rakennettiin 1930-luvun puolivälissä. Ensimmäinen lentokone laskeutui kentälle vuonna 1936. Finnair aloitti reittilennot Mikkeliin syyskuussa 1973. Lentoasema peruskorjattiin vuosina 1986–1987 kohonneiden matkustajamäärien takia, mutta 1990-luvulla lentoaseman käyttö laski huomattavasti ja Finnair lopetti lennot Mikkeliin vuonna 2000. Liikennöitsijänä toimi 1990-luvulla muun muassa Air Botnia.

## Lentoyhtiöt ja kohteet
Nykyisin puolustusvoimat operoi Mikkelin lentoasemalle säännöllisesti. Mikkelin lentoasema palvelee myös tilauslentoja, HOSP-operaatioita, ja lentokoulutusorganisaatioita. Vuonna 2017 Lentokoulu Pirkanmaa Oy aloitti lentokoulutustoiminnan Mikkelin lentoasemalla.

## Lähteet

## Aiheesta muualla

*Mikkelin lentoasema 
*Mikkelin lentoliikenteen historiaa 
*Suomen ilmailukäsikirja – Mikkelin lentoasema
Hurricane

**Hurricane** voi tarkoittaa ainakin seuraavia:

* Hurricane, kaupunki Utahissa, Yhdysvalloissa
* Hurricane, kaupunki Länsi-Virginiassa, Yhdysvalloissa
* Hurricane Deck, kaupunki Missourissa, Yhdysvalloissa
* Hurricane, *Hurricane Girls*, serbialainen tyttöyhtye
* Hurricane, eräs rommipohjainen drinkki
* *[[Hirmumyrsky (elokuva)|Hirmumyrsky]]* (*The Hurricane*), John Fordin ohjaama elokuva vuodelta 1937
* *[[Hurricane (elokuva)|Hurricane]]*, nyrkkeilijä Rubin Carterista kertova elokuva vuodelta 1999
* Rubin ”Hurricane” Carter (1937–2014), yhdysvaltalais-kanadalainen ammattinyrkkeilijä
* Gregory ”The Hurricane” Helms (s. 1974), yhdysvaltalainen showpainija
* ”Hurricane”, Bob Dylanin kappale vuodelta 1975
* ”Hurricane”, 30 Seconds to Marsin kappale vuodelta 2010
* ”Hurricane”, Killerin kappale vuodelta 2021
* ”Hurricane”, Cyan Kicksin kappale Uuden Musiikin Kilpailussa 2022
* ”Hurricane”, Eden Golanin kappale, Israelin edustaja Eurovision laulukilpailussa 2024
* Hawker Hurricane, hävittäjälentokone
* Carolina Hurricanes, yhdysvaltalainen jääkiekkojoukkue
;Britannian kuninkaallinen laivasto
* HMS Hurricane (1918), alus
* HMS Hurricane (H06), Havant-luokan hävittäjä

## Katso myös
* hurrikaani () eli trooppinen hirmumyrsky
Koivuhovin rautatieasema

**Koivuhovin rautatieasema** (, ) on lähijunien asema Kauniaisten ja Tuomarilan asemien välissä Kauniaisissa rantaradalla, välittömästi Espoon rajan tuntumassa noin 17 kilometrin päässä Helsingin päärautatieasemalta. Eteläinen Helsingin suunnan laituri on osittain Espoossa.

Koivuhovi avattiin liikenteelle alun perin 1. lokakuuta 1931. Alkuvuonna 1997 Koivuhovin asemaa siirrettiin puolisen kilometriä Tuomarilan aseman suuntaan Koivuhovintieltä Bredanportin kohdalle palvelemaan suunniteltua Ymmerstan asuinaluetta. Koivuhovintien jalankulun ja pyöräilyn ylikäytävä suljettiin ja uuden asemapaikan kohdalle kaivettiin radan alikulku. Samalla asema siirtyi Espoosta Kauniaisten puolelle.

## Asemalla pysähtyvät junat
*  (Helsinki–Kauklahti)
*  (Helsinki–Kirkkonummi)
*  (Helsinki–Kirkkonummi-yöjuna)

Kirkkonummen suuntaan liikennöidään raiteelta 1 ja Helsinkiin raiteelta 2.

## Lähteet

## Aiheesta muualla
*HSL: Koivuhovin asemakartta (PDF)
Mankin rautatieasema

**Mankin rautatieasema** (, ) on lakkautettu rautatieliikennepaikka Espoossa Kauklahden ja Luoman asemien välissä. Asema sijaitsi rantaradan varrella ja oli matkustajamääriltään pääkaupunkiseudun hiljaisin. Henkilöliikenne lakkautettiin maaliskuussa 2016. Mankissa oli puomeilla, varoitusvaloilla sekä -äänellä varustettu jalankulun ja pyöräilyn tasoristeys sekä puinen asemalaituri ja katos, jotka poistettiin marraskuussa 2022.

Mankki on Suur-Kauklahteen lukeutuvaa haja-asutusaluetta. Siellä on muun muassa huoltoasema sekä kasvihuone ja aseman lähellä Lasilaaksossa yleisurheilukenttä. Mankin läpi virtaa Mankinjoki.

## Historia
Mankki perustettiin 1. tammikuuta 1946. Vuonna 2007 siitä tuli Kauklahden liikennepaikan osa. Henkilöliikenne lakkautettiin 27. huhtikuuta 2016. Koko liikennepaikka lakkautettiin 11. joulukuuta 2016.

### Lakkauttaminen
Ratahallintokeskuksen mukaan Mankin asema ei täyttänyt henkilöliikennepaikan laatukriteereitä. Taholta ehdotettiin, että nykyisestä Mankin sekä Kirkkonummen puolella sijaitsevasta Luoman asemasta luovuttaisiin ja ne korvattaisiin yhdellä tai kahdella uudella pysähdyspaikalla, jotka rakennettaisiin esimerkiksi maankäytön kannalta suotuisammille paikoille.

Erityisesti Mankin aseman lakkautusta puolsivat radan kunnon sekä linjauksen parantamiseen liittyvät seikat, samoin se, että huomattavasti vilkkaampi Kauklahden rautatieasema sijaitsee runsaan kilometrin päässä Mankin asemasta. Lisäksi Mankissa olevan tasoristeyksen poistaminen olisi ongelmallista matkustajien liikkuvuuden kannalta. Toisaalta asemaa on puolustettu myös läheisyydessä käynnissä olleilla rakennushankkeilla, jotka kasvattivat alueen asukasmäärää.

Seisakkeen pysähdykset päättyivät lopulta 27. maaliskuuta 2016, minkä yhteydessä perustettiin korvaava bussilinja 166B. Myös läheisen Luoman seisakkeen pysähdykset lakkautettiin samaan aikaan. Kirkkonummelle liikennöitiin raiteelta 1 ja Helsinkiin raiteelta 2. Mankki lakkautettiin lopullisesti 11. joulukuuta 2016.

HSL ilmoitti lokakuussa 2017, että Mankin seisaketta ei palauteta käyttöön, sillä seisakkeen käyttöönotto hidastaisi useimpien matkustajien matkaa. Lisäksi HSL:n mukaan käyttäjämäärät olivat aivan liian pieniä, jotta seisakkeen avaaminen kannattaisi.

Väylävirasto ilmoitti marraskuussa 2022, että Mankin jalankulun ja pyöräilyn tasoristeys poistetaan saman vuoden marras–joulukuussa. Samalla myös puulaituri poistettiin ja alue aidattiin. Tasoristeys oli tekniikaltaan vanhentunut ja vikaherkkä, ja se oli kohdannut myös ilkivaltaa. Poistolla parannettiin turvallisuutta ja vähennettiin häiriöitä tiheästi liikennöidyllä rantaradalla.

## Kuvia

Tiedosto:Mankby hållplats 02.png|Mankin seisake vuonna 2015
Tiedosto:Mankki laituripolku.jpg|Aseman laituripolku vuonna 2007
Tiedosto:U-Juna (Kirkkonummi-Helsinki) 01.jpg|U-juna ohittamassa Mankkia vuonna 2019


## Lähteet

## Aiheesta muualla
Vantaankosken rautatieasema

**Vantaankosken rautatieasema** (, ) on lähijunien asema Vantaalla, noin 15 kilometriä Helsingin päärautatieasemalta pohjoiseen. Asemalla on keskilaituri, ja asemalla pysähtyvät I- ja P-junat. I-junat liikennöivät lentoasemalle raiteelta 2 ja P-junat Helsinkiin raiteelta 1. Ennen Kehäradan valmistumista vuonna 2015 Vantaankoski oli M-junan pääteasema.

Vantaankosken asema avattiin 2. syyskuuta 1991, kun Martinlaakson rataa jatkettiin Vantaankoskelle. Kehäradan rakentamisen yhteydessä Vantaankosken aseman kulkuyhteydet, katokset ja laiturit uudistettiin. Kehäradan vuoksi liikenne kaupunkiradan raiteilla muutettiin 27. lokakuuta 2013 oikeanpuoleisesta vasemmanpuoleiseksi.

## Galleria

Vantaankoski station entrance (2021-09-11).jpg|Aseman sisäänkäynti Martinkyläntiellä
Vantaankoski station bus terminus (2021-09-11).jpg|Aseman linja-autopäätepysäkki Kivivuorentiellä
Vantaankoski railway station.jpg|Asemalaituri vuonna 2019
Vantaankoski railway station in 2009.jpg|Asema vuonna 2009 ennen remonttia
Vantaankosken rautatieasema 2012-05-16.JPG|Aseman perusparannus käynnissä vuonna 2012


## Lähteet

## Aiheesta muualla

*HSL: Vantaankosken asemakartta (PDF)
Jeremy Narby

**Jeremy Narby** (s. 1959) on sveitsiläinen antropologi, filosofian tohtori ja kirjailija. Hän työskenteli luetteloimassa sademetsän luonnonvarojen käyttöä auttaakseen taistelussa alueille levittäytyviä öljy-yhtiöitä vastaan ja kysyi yhdeltä paikallisista oppaistaan, miten he tiesivät niin paljon miljoonista eri ympäröivistä kasvilajikkeista. Narbylle neuvottiin yksinkertaisesti, että kasvit itse kertovat ihmisille, miten niitä tulisi käyttää, eritoten ayahuasca-eliksiiriä juomalla saavutetun päihtymystilan kautta.

Ayahuasca on hallusinogeeninen sekoitus, joka on tehty muun muassa Banisteriopsis caapi -köynnöksestä ja erinäisistä sekoitetuista ainesosista jotka sisältävät DMT:tä. Juotuaan sekoitusta sisältäneen teen Narby tapasi omien kuvaustensa mukaan jättiläiskäärmeen ja hänelle kerrottiin, että hän on ”vain ihminen”. Narby väittää, että teen juodessaan šamaanit vievät tietoisuutensa molekyylitasolle ja kykenevät sitten parantamaan sairauksia – Narbyn mukaan eräät tietäjien käyttämät symboliset kuvaukset DMT-todellisuuden sisältä (*heksagonikuvioinen käärme*) tarkoittavat muun muassa DNA:ta. Koska Narby pelkäsi joutuvansa tutkijayhteisön pilkan kohteeksi, hän ei kirjoittanut kokemuksistaan kahdeksaan vuoteen.

Narby on sittemmin kirjoittanut kolme kirjaa ja järjestänyt biologeille ja muille tutkijoille tutkimusretkiä sademetsään, jotta he voisivat tutkia ayahuascan hyötykäyttöä. Vuodesta 1989 hän on työskennellyt Nouvelle Planète -järjestössä ja viettänyt useita vuosia eläen Ashaninca-intiaanien parissa Perun Amazonin sademetsässä.

## Katso myös
*Šamanismi

## Kirjat
**The Cosmic Serpent: DNA and the Origins of Knowledge* (1998) 
**Shamans Through Time: 500 Years on the Path to Knowledge* (2001) edited by Narby and Francis Huxley 
**Intelligence in Nature* (2005)
INES

**INES** (**International Nuclear Event Scale**) on Kansainvälisen atomienergiajärjestön IAEA:n käyttämä ydinlaitostapahtumien ja ydinonnettomuuksien luokitusasteikko. Asteikon tarkoituksena on yhtenäistää ja systematisoida ydinlaitostapahtumia koskeva kielenkäyttö. Varsinkin mediassa usein mainitaan ”onnettomuuksina” tapahtumia, jotka todellisuudessa eivät aiheuta vaaraa tai vahinkoa. INES-asteikon avulla tapahtuman merkitys ydinturvallisuuden kannalta voidaan ilmaista yksiselitteisesti ja vertailukelpoisesti. 

## Asteikko
**Tapahtumat INES 0–3**

* INES 0 – Poikkeuksellinen tapahtuma, jonka turvallisuusmerkitys on kuitenkin niin vähäinen, että sitä ei voida sijoittaa varsinaiselle asteikolle.
* INES 1 – Poikkeuksellinen turvallisuuteen vaikuttava tapahtuma
* INES 2 – Merkittävä turvallisuuteen vaikuttava tapahtuma
* INES 3 – Vakava turvallisuuteen vaikuttava tapahtuma

**Onnettomuudet INES 4–7** 

* INES 4 – Laitosonnettomuus
* INES 5 – Ympäristölle vaaraa aiheuttava onnettomuus
* INES 6 – Vakava onnettomuus
* INES 7 – Erittäin vakava onnettomuus

## Tapahtumat

Pohjoismaisissa ydinvoimaloissa ei ole toistaiseksi sattunut yhtään onnettomuutta. Sen sijaan minkä tahansa ydinlaitoksen käyttöön liittyy aika-ajoin poikkeuksellisia tapahtumia ja näin on myös Pohjoismaissa. Suomessa on tapahtunut vuosina 1977–2004 yhteensä 92 INES&nbsp;1 -tapahtumaa ja 7 INES&nbsp;2 -tapahtumaa. Ruotsissa on tapahtunut yksi INES&nbsp;3 ja kahdeksan INES&nbsp;2 -luokan tapahtumaa. Nykyaikaisen ydinturvallisuusfilosofian mukaisesti poikkeuksellisista tapahtumista ei niiden välttämiseen pyrkimisestä huolimatta katsota koskaan päästävän kokonaan eroon ja sen vuoksi turvallisuussuunnittelu perustuu vikoihin ja virheisiin varautumiseen.

## Esimerkkejä onnettomuuksista

INES 7 -luokituksen saaneet onnettomuudet ovat Tšernobylin ydinvoimalaonnettomuus 26. huhtikuuta 1986 ja Japanin Fukushiman onnettomuus.

Japanin Fukushiman ydinvoimalassa 11. maaliskuuta 2011 tapahtuneen voimakkaan maanjäristyksen seurauksena menetettiin sähköt ja jäähdytysjärjestelmän toiminta lakkasi. Fukushiman ydinvoimalaonnettomuus luokiteltiin 12. maaliskuuta 2011 aikana alustavasti INES&nbsp;4 -tason paikallisia vaikutuksia aiheuttaneeksi onnettomuudeksi eli laitosonnettomuudeksi. Myöhempien tapahtumien ja ympäristöön leviävän radioaktiivisen säteilyn johdosta Ranskan ydinturvallisuudesta vastaava viranomainen ASN ehdotti jo 15. maaliskuuta 2011 onnettomuuden luokittelemista asteikon toiseksi korkeimpaan, vakavaa ydinonnettomuutta kuvaavan luokkaan INES&nbsp;6. Onnettomuus nostettiin virallisesti vakavimpaan eli INES&nbsp;7 -luokkaan 12.4.2011.

## Katso myös
* Luettelo ydinlaitostapahtumista
* Luettelo ydinonnettomuuksista

## Lähteet

## Aiheesta muualla
* INES-asteikon määritelmä ja esimerkkejä Säteilyturvakeskuksen sivuilla
* 4-sivuinen INES-tiedote esimerkkeineen (pdf)  (iaea.org)